Исмаилов Бактыбек Искакович

Исмаилов Бактыбек Искакович (31. 1. 1947ж. туулган, Ысык-Көл облусу, Жети-Өгүз району, Саруу айылы) – физик, техника илимдеринин доктору (2005), профессор (2006). Москва энергетика институтун (1971) жана анын аспирантурасын (1977) бүтүргөн. 1971–72-ж. СССР Илимдер академиясынын Фрунзедеги космостук изилдөөлөр институтунун Өзгөчө конструктордук бюросунда инженер, ФПИде окутуучу, улук окутуучу, КТУда декан (1973–92); «Кыргызтехникаборбор» АКтын генералдык директору, «Нарк» ЖЧКсынын директору (1993–96); КТУда доцент, профессор (1997), 1999-жылдан Кыргыз Республикасынын Билим берүү жана илим министрлигинин алдындагы Лицензиялоо жана аккредитациялоо (аттестациялоо) боюнча мамлекеттик инспекциясынын башчысы. Радиоэлектрондук түзүлүштөр боюнча адис. 70тен ашуун илимий жана методикалык эмгеги, 1 монографиясы жарык көргөн. РФтин коомчулук комитетинин Ломоносов ордени менен сыйланган (2008).
Эмгектери: Обобщенная структура радиоэлектронных усгройсгв. «Управление качеством РЭА и роботехника». М., 1989; Автоматизация выбора оптимальных решений. Б., 2003. 
Категория:Инсандар
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5